Врз основа на член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр. 124/2015), член 34 од Законот за вработените во јавниот сектор („Службен весник на Република Македонија“ бр. 27/2014, 199/2014, 27/2016, 35/2018 и 198/2018 и „Службен весник на Република Северна Македонија“ бр. 143/2019 и 14/2020), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањетото за пристап до информации од јавен карактер изјавено од Министерство за транспорт и врски, Драган Симоновски, по предметот Барање за пристап до информации од јавен карактер, Службеното лице за посредување со информации од јавен карактер, на \_\_\_\_\_\_\_\_\_\_\_ 2022 година, го донесе следното

 **Р Е Ш Е Н И Е**

1. **Барањето за пристап до информации од јавен карактер** од Министерство за транспорт и врски, Драган Симоновски поднесено до Агенцијата за заштита на правото на слободен пристап до информациите од јавен карактер, заведено под бр. 08-1 од 01.02.2022 година **СЕ УВАЖУВА**.
2. Агенцијата за заштита на правото на слободен пристап до информациите од јавен карактер позитивно одговара на Барањето и го информира барателот дека поднесеното барање не претставува барање за пристап до информации од јавен карактер.

***о б р а з л о ж е н и е***

Министерство за транспорт и врски, Драган Симоновски на 01.02.2022 година, до Агенцијата за заштита на правото на слободен пристап до информации од јавен карактер, преку е-маил, поднесе Барање за пристап до информации од јавен карактер, заведено во архивата на Агенцијата под бр.08-1, со кое побара преку е-маил да му биде доставен фотокопија од следната информација:

„ Дали во прилог на жалбата која на 17.01.2022 година Ви е доставена од страна на Центарот за граѓански комуникации со нивен бр. 0306-17/1 е доставена и потврда дека електронски доставеното барање **е примено** кај имателот во согласност со член 3 од Упатството за спроведување на Законот за слободен пристап до информации од јавен карактер (Службен весник на РСМ, бр.60 од 11.03.2020 година), како и во согласност со член 26 од Законот за електронско управување и електронски услуги (Службен весник на РСМ, бр. 98 од 21.05.2019 година) и доколку е доставена, Ве молиме за копија од истата“.

Постапувајќи по ова Барање за пристап до информации од јавен карактер, Агенцијата за заштита на правото на слободен пристап до информациите од јавен карактер ве информира за следното:

Согласно член 3 став 1 алинеја 1 и 2 од Законот за слободен пристап до информации од јавен карактер („Службен весник на Република Северна Македонија“ бр. 101/2019) „Иматели на информации" се органите на државната власт и други органи и организации утврдени со закон, органите на општините, градот Скопје и општините во градот Скопје, установите и јавните служби, јавните претпријатија, правни и физички лица што вршат јавни овластувања утврдени со закон и дејности од јавен интерес и политичките партии во делот на приходите и расходите, а „Информација од јавен карактер е информација во која било форма што ја создал или со која располага имателот на информацијата согласно неговите надлежности“.

Во прилог на ова Решение, Ви доставуваме извадок од електронски доставено барање од ЦГК до Имателот на информацијата - Министерството за транспорт и врски, на 27.12.2021 година.

Барањето се однесува на постапка во која сега барателот е Имател на информација кон кој е упатено барање за пристап до информации од јавен карактер. Барањето е поднесено од страна на Центарот за граѓански комуникации, заведено под нивен број 0306-17/1 од 27.12.2021 година, а примено кај Имателот на информации - Министерство за транспорт и врски на ден 27.12.2021 година, по електонски пат, видно од испратен меил на 27.12.2021 година, во 11:18 АМ часот, до следните меил адреси кај Имателот на информации-Министерството за транспорт и врски: **blagica.okolic@mtc.gov.mk dragan.simonovski@mtc.gov.mk** како и на меил во СС **info@mtc.gov.mk** .

Во конкретниот случај Барателот на информации Министарство за транспорт и врски, Драган Симоновски поднел барање кое во својата суштина не претставува барање за информација од јавен карактер. Имено, во конкретниот случај барателот или барателите на информација од јавен карактер всушност претставуваат првостепен орган - Имател на информација, а физичкото лице е административен службеник во Министерството за транспорт и врски - Имателот на информацијата, а воедно е службено лице за посредување со информации од јавен карактер, при Министерството за транспорт и врски.

Службеното лице за посредување со информациите од јавен карактер постапува согласно своите овластувања и надлежности определени во одредбата од член 24 став 3 од ЗОУП според која овластеното службено лице ја води и комплетира постапката...

Со оглед на фактот дека Агенцијата за заштита на правото на слободен пристап до информациите од јавен карактер е второстепен орган кој одлучува по жалба на барателот на информација од јавен карактер, а Министерството за транспорт и врски е првостепениот орган - Имател на информација во жалбената постапка која се води пред Агенцијата под број 08- 8 од 17.01.2022 година, **Министерството за транспорт и врски преку своето службено лице за посредување со информации од јавен карактер наместо да поднесува барање за слободен пристап до информации од јавен карактер**, со кое бара од второстепениот орган да му одговори дали „... е доставена и потврда дека електронски доставеното барање е примено кај имателот...“ треба да постапи согласно одредбите од ЗОУП и ЗСПИЈК и **да постапи по Решението број 08-8 од 31.01.2022 година, на второстепениот орган** - Агенцијата за заштита на правото на слободен пристап до информациите од јавен карактер.

 Врз основа на Начелото на слободна оцена на доказите согласно **член 12** од ЗОУП кои факти ќе ги земе како докажани одлучува овластеното службено лице по свое самостојно уверување врз основа на совесна и грижлива оцена на секој доказ посебно и на сите докази заедно, како и врз основа на утврдените факти од целокупната постапка.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

Решено во Агенцијата за заштита на правото на слободен пристап до информациите од јавен карактер на \_\_\_\_\_\_\_\_\_ 2022 година, под бр.08-1.

По овластување на Директор

Службено лице за посредување со

 информации од јавен карактер

Петар Гајдов

Прилог:

- Извадок од меил од 27.01.2021 година - фотокопија

Доставено до:

- архива на Агенцијата

- барател на информацијата